A 2015-ös világbajnokságon a torna egyik legnagyobb meglepetését szolgáltatva 2–0 arányban fektették két vállra a jóval esélyesebb francia válogatottat. Andrade a 19. percben szerezte meg csapatának a vezetést és a mérkőzés legjobbjának választották. Anglia ellen szintén betalált és pazar játékával keltette fel a figyelmet. Két góljával hazája legeredményesebb játékosaként búcsúzott a legjobb 16 között az amerikaiak ellen.